**PROJEKTNI ZADATAK**

**KONSULTANT ZA STRATEŠKO PLANIRANJE**

**Opis i uslovi za pojedinačni ugovor**

Naziv pozicije: Konsultant za strateško planiranje (1 pozicija)

Za rad odgovara i izvještava: Koordinatoru ispred Grada Gradačac

Mjesto rada: Grad Gradačac

Vrijeme angažmana: 6 mjeseci od dana zaključenja Ugovora o djelu

1. **Svrha**

Svrha konsultantske usluge je efikasna provedba procesa strateškog planiranja u gradu Gradačac (u daljem tekstu: Grad) u skladu sa zakonskim propisima i Odlukom o pristupanju izradi Strategije razvoja grada Gradačac za period 2023 – 2027. godine br. 02-04-1291/22 od 11.05.2022.godine

1. **Cilj**

Cilj konsultantskih usluga je obezbjeđenje višeg nivoa efikasnosti procesa izrade Strategije razvoja

Grada i relevantnosti strateškog dokumenta u saradnji sa uspostavljenom organizacionom strukturom (Koordinator Grada Gradačac, Odsjek za upravljanje razvojem, Razvojni tim i ostali subjekti planiranja razvoja). Rezultat angažmana bit će dokument Strategija razvoja grada Gradačac z 2023-2027.godina. Procesom strateškog planiranja upravljat će Konsultant za strateško planiranje u kooordinaciji sa Koordinatorom Grada Gradačac (u daljem tekstu: Koordinator).

Konsultantska usluga će osigurati da se cjelokupan proces strateškog planiranja provodi stručno i u

skladu sa Zakonom o razvojnom planiranju i upravljanju razvojem u Federaciji Bosne i Hercegovine

(Službene novine FBiH broj 32/17), Uredbom o izradi strateških dokumenata u FBiH (Službene novine FBiH broj 74/19), Uredbom o trogodišnjem i godišnjem planiranju rada, monitoringu i izvještavanju u FBiH (Službene novine FBiH broj 74/19, Uredbom o evaluaciji strateških dokumenata u FBiH (Službene novine FBiH broj 74/19) - u daljem tekstu: Zakon i uredbe.

Očekuje se da će konsultantska usluga dati rezultate u slijedećim glavnim segmentima strategije:

1) Situaciona analiza i definisanje strateških pravaca razvoja, vizije, strateških ciljeva, mjera i

prioriteta, uključujući i osvrt na utjecaj pandemije uzrokovane COVID 19;

2) Detaljna razrada indikatora po strateškim ciljevima, mjerama, prioritetima i strateškim projektima:

3) Usklađivanje razvojnih pravaca i strateških ciljeva grada Gradačac sa važećim strategijama razvoja Tuzlanskog kantona i Federacije BiH:

4) Utvrđivanje indikativnog finansijskog okvira;

5) Utvrđivanje modela implementacije, praćenja, izvještavanja i evaluacije Strategije razvoja.

1. **Opće informacije**

Prethodna Strategija razvoja grada Gradačac je urađena za period 2014 – 2023.godina. Pandemija korona virusa je uslovila da se proces pokretanja izrade nove Strategije razvoja malo odloži, tako da je u maju mjesecu 2022.godine Gradonačelnik donio Odluku o pokretanju izrade Strategije razvoja grada Gradačac 2023 - 2027. godine, te imenovao Razvojni tim.

Proces izrade Strategije provodit će se u skladu sa Zakonom o razvojnom planiranju i uredbama

donesenim na osnovu Zakona. U okviru Radnog tima imenovan je Koordinator koji će upravljati procesom uz podršku Odsjeka za lokalni ekonomski razvoj koji je sistematizovan u okviru Službe za

urbanizam, investicije i komunalne poslove. Stručnu podršku u izradi Strategije razvoja pružit će članovi Tima iz oblasti: ekonomski razvoj, društveni razvoj, okoliš i strateško planiranje. Očekuje se da će Konsultant sa članovima Tima sarađivati međusobno, dogovarati se o praktičnim modalitetima rada, podjeli obaveza kao i o koordinacijskim i komunikacijskim kanalima, te usmjeravati aktivnosti u skladu sa Smjernicama za izradu Strategije razvoja grada Gradačac 2023-2025.godina.

1. **Opis radnih zadataka**

Konsultant za strateško planiranje pruža stručnu uslugu u procesu izrade Strategije razvoja grada Gradačac za period 2023-2027. godina:

A. Pružiti stručnu podršku Koordinatoru u procesu izrade strateške platforme koja se sastoji od

situacione analize, strateških pravaca razvoja, vizije razvoja, strateških ciljeva sa indikatorima u

skladu sa važećim Zakonom i uredbama i ostalim provedbenim aktima i dokumentima koji uključuju

i metodologiju za povezivanje razvojnog, finansijskog i investicionog planiranja, te okvirom ciljeva

održivog razvoja na nivou BiH.

Očekivani rezultati: Organizacija minimalno jedne radionice sa Koordinatorom i Razvojnim timom i voditeljima radnih grupa po tematskim oblastima, Izrada upustva za Koordinatora u ovom dijelu izrade Strategije razvoja i učešće u pisanju dokumenta.

B. Pružiti stručnu podršku Koordinatoru u procesu određivanja strateških prioriteta, odnosno smjerova djelovanja za ostvarivanje strateških ciljeva, kao i mjera kojima se vrši detaljnija razrada prioriteta sa indikatorima u skladu sa Zakonom, uredbama i provedbenim aktima, uz obavezan osvrt na prostorno planiranje.

Očekivani rezultati: Organizacija minimalno jedne radionice sa Koordinatorom i Razvojnim timom i voditeljima radnih grupa po tematskim oblastima, izrada upustva za Koordinatora u

ovom dijelu izrade Strategije razvoja, integrisanje osvrta na prostorno-plansku dokumentaciju i učešće u pisanju dokumenta.

C. Pružiti stručnu podršku Koordinatoru u procesu utvrđivanja strateških projekata koji su od najvećeg značaja za ostvarenje strateških ciljeva, odnosno čija implementacija će biti od najvećeg značaja za lokalni razvoj u skladu sa Zakonom, uredbama i provedbenim aktima.

Očekivani rezultati: Organizacija minimalno jedne radionice sa Koordinatorom i Razvojnim timom i voditeljima radnih grupa po tematskim oblastima, izrada upustva za Koordinatora u ovom dijelu izrade Strategije razvoja i učešće u pisanju dokumenta.

D. Pružiti stručnu podršku Koordinatoru u procesu usklađivanja razvojnih pravaca i strateških ciljeva

grada Gradačac sa važećim strategijama razvoja Tuzlanskog kantona i Federacije BiH u skladu sa Zakonom, uredbama i provedbenim aktima.

Očekivani rezultati: Sagledavanje važećih strategija na nivou TK i davanje komentara i smjernica za

uslađivanje Strategije razvoja grada Gradačac, učešće u pisanju dokumenta i verifikacija urađenog posla.

E. Pružiti stručnu podršku Koordinatoru u procesu izrade okvirnog finansijskog plana za implementaciju Strategije razvoja po strateškim ciljevima, prioritetima i mjerama sa strukturom

načina finansiranja, za period važenja Strategije razvoja u skladu sa Zakonom, uredbama i provedbenim aktima.

Očekivani rezultati: Organizacija minimalno jedne radionice sa Koordinatorom i Razvojnim timom i voditeljima radnih grupa po tematskim oblastima, izrada uputstva za Koordinatora u ovom dijelu izrade Strategije razvoja i učešće u pisanju dokumenta.

F. Pružiti stručnu podršku Koordinatoru u procesu utvrđivanja modela implementacije, praćenja,

izvještavanja i evaluacije Strategije razvoja u skladu sa Zakonom i provedbenim aktima.

Očekivani rezultati: Izrada uputstva za Koordinatora u ovom dijelu izrade Strategije razvoja i učešće u pisanju dokumenta.

G. Izrada Nacrta Strategije, provedba procesa konsultacija te izrada Finalnog dokumenta Strategije

razvoja u skladu sa Zakonom, uredbama i provedbenim aktima.

Očekivani rezultati: Davanje komentara i smjernica na dostavljeni Nacrt Strategije, podrška u

procesu konsultacija i sagledavanje prispjelih prijedloga, učešće u pisanju dokumenta, sagledavanje

finalnog dokumenta Strategije razvoja i verifikacija kompletnog procesa i finalnog dokumenta

Strategije razvoja prije dostave na usvajanje Gradskom vijeću.

**Potrebne kvalifikacije:**

- Završen studij, VII stepen obrazovanja, iz oblasti: ekonomija, društvene nauke ili srodno područje;

- Najmanje 3 (tri) godine progresivnog iskustva u lokalnom razvoju, strateškom planiranju i/ili provedbi strategije, prvenstveno na lokalnom/regionalnom nivou, posebno u Bosni i Hercegovini;

**Dodatne kvalifikacije:**

- Iskustvo u analizi, definiciji i provedbi lokalnih razvojnih politika, strategija ili programa, posebno relevantnih za lokalni/regionalni nivo;

- Iskustvo u izradi strateških dokumenata na lokalnom ili višim nivoima vlasti u Bosni i Hercegovini

**Potrebna dokumentacija**

Uz Prijavu kandidati su dužni dostaviti sljedeću dokumentaciju u orginalu ili ovjerenoj fotokopiji ne starijoj od tri mjeseca:

* Potvrda o mjestu prebivališta (CIPS);
* Fakultetska diploma;
* Biografija koja uključuje relevantno iskustvo i vještine o učešću u izradi strateških

dokumenata i pripremi i realizaciji projekata od strateškog značaja;

* Dokazna dokumentacija (certifikati, linkovi dokumenata, treninzi i sl.) o naprijed navedenom iskustvu koja potvrđuje vještine tražene ovim Javnim pozivom, odnosno projektnim zadacima u prilogu;
* Uspješno završen trening trenera iz oblasti „Izrada strateških dokumenata u Federaciji BiH“ u organizaciji ILDP-a.